**DĖL NETKILNOJAMOJO TURTO MOKESČIO UŽ KOMERCINĖS**

**PASKIRTIES TURTĄ MOKĖJIMO TERMINŲ ATIDĖJIMO**

2020 m. kovo 27 d. Nr. TS-

Rokiškis

Įgyvendindama Vyriausybės priimtą Ekonomikos skatinimo ir COVID-19 sukeltų pasekmių mažinimo priemonių planą, Rokiškio rajono savivaldybės taryba n u s p r e n d ž i a:

Atidėti nekilnojamojo turto mokesčio už komercinės paskirties turtą mokėjimo terminus iki 2020 m. rugsėjo 30 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**SPRENDIMO PROJEKTO ,,DĖL NETKILNOJAMOJO TURTO MOKESČIO UŽ KOMERCINĖS PASKIRTIES TURTĄ MOKĖJIMO TERMINŲ ATIDĖJIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – užtikrinti verslo likvidumą, palengvinant mokestinę prievolę verslui.

Šiuo metu esantis teisinis reglamentavimas.

Sprendimo projektas yra parengtas, atsižvelgiant į situaciją šalyje ir Lietuvos Respublikos Vyriausybės priimtą Ekonomikos skatinimo ir OVID-19 sukeltų pasekmių mažinimo priemonių planą.

**Sprendimo projekto esmė.**

Atsižvelgiant į susidariusią situaciją šalyje dėl COVID-19, siekiant palengvinti finansinę padėtį rajono verslui, siūloma atidėti nekilnojamojo mokesčio už komercinės paskirties turtą mokėjimo terminus iki 2020m. rugsėjo 30 d. Mokesčio mokėtojai turės kreiptis į VMI, užpildyti supaprastintą prašymo formą ir sudaryti jiems palankų mokėjimo grafiką po rugsėjo 30 d.

**Galimos pasekmės, priėmus siūlomą tarybos sprendimo projektą:**

**teigiamos** **–** sumažins verslui COVID-19 sukeltas pasekmes;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė